# data[].attributes.headline
Les artikkelen og finn fram til viktig statistikk som belyser ungdomskriminalitet i Oslo

# data[].attributes.subject
Les artikkelen og finn fram til viktig statistikk som belyser ungdomskriminalitet i Oslo

# data[].attributes.attachment_link.readable_text
Antall lovbrudd per 1000 innbyggere i aldersgruppen 10-17 økte fra 45.3 i 2016 til 56.1 i 2017.
Særlig fysisk vold, massevold og lovbrudd mot politiet øker, ifølge rapporten. Når det gjelder registrerte tilfeller av vold er tallene de høyeste siden 2007.
- Mange av disse ungene mestrer ikke skolen, dette er ungdom som faller utenfor. Det er vi voksne som har skapt disse problemene, sa byrådsleder Raymond Johansen (Ap) under presentasjonen av tallene.

De siste månedene har det vært mye oppmerksomhet rundt gjeng- og ungdomskriminalitet i hovedstaden. Oslo har hatt ni skytinger siden februar, og at det nå er 150 unge kriminelle gjengangere i byen.

Sosiale medier bidrar til økningen

Ifølge politiet er mye av økningen relatert til bruk av sosiale medier. Voldssaker blir filmet og legges ut, og sosiale medier brukes til å avtale slåsskamper.

Johansen pekte også på foreldres ansvar.

- Det hører ingensteds hjemme at 10-12 åringer reker gatelangs om kvelden uten at foreldrene føler et ansvar.

Han varsler nå sterkere oppfølging av de 150 gjengangerne i Oslo.

- Dette utgjør 3 promille av unge i Oslo, men de stod for 37 % av den registrerte kriminaliteten for denne aldersgruppa. Det er disse ungdommene vi retter denne presise innsatsen mot.

Raymond Johansen på talerstolen på Salto-konferansen tirsdag.
Foto: Heidi Fjørtoft Klokk / NRK

Størst økning på Majorstua

For å få overblikk over hvor i Oslo barne- og ungdomskriminaliteten skjer har politiet gjort statistikk på politikretsene Sentrum, Grønland, Stovner, Manglerud og Majorstua. I denne sammenhengen har politiet utelatt tall som viser narkotikakriminalitet og butikktyverier.

I Oslo sank kriminaliteten blant de under 18 år mellom årene 2009 og 2015, men så begynte den å øke igjen.

Stigningen av kriminalitet har skjedd i alle politikretsene, men mest tydelig er økningen i Grønland og Majorstua krets. Majorstua økte kraftigst med 66 % stigning fra 2016 til 2017.

Liten gruppe står for mest

Tallene fra rapporten viser at et mindre antall ungdommer står for mye av kriminaliteten.

97 prosent av 50.000 ungdom i Oslo har ikke vært i politiets søkelys.

Tre prosent mellom 10 og 17 år står for det meste av ungdomskriminaliteten. De fleste av disse har bare ett straffbart forhold på seg.

151 unge under 18 år ble registrert som gjengangere, det vil si at de hadde minst fire straffbare forhold i løpet av ett år. De utgjør bare tre promille av det totale antallet ungdommer i Oslo.

Denne gruppen sto for 37 prosent av kriminelle handlinger begått av unge i 2017.

Det er allerede varslet 71 nye stillinger i Oslopolitietsenhet øst. De fleste av disse stillingene skal drive med forebyggende arbeid, ifølge politiet.

VESTLI: Politiet var på plass på Vestli lørdag kveld for å hindre mer ungdomsbråk og vold.
Foto: Peder Bergholt / NRK

# data[].attributes.attachment_link.title
Ungdomsvold i Oslo: Høyeste tall på ti år

# data[].attributes.attachment_link.description
Antall lovbrudd per 1000 innbyggere i aldersgruppen 10-17 økte fra 45.3 i 2016 til 56.1 i 2017. Særlig fysisk vold, massevold og lovbrudd mot politiet øker, ifølge rapporten. Når det gjelder registrerte tilfeller av vold er tallene de høyeste siden 2007. - Mange av disse ungene mestrer ikke skolen, dette er ungdom som faller utenfor.

# data[].attributes.body
Waras løsning var å sette inn 30 ny politi i området. Er du enig med løsningen, eller kan du komme på andre tiltak som kan motvirke ungdomskriminalitet?

Wara sier at innvandring er årsaken. Kan det være andre årsaker til ungdomskriminalitet?

Begrunn svaret ditt med utgangspunkt i mikro- og makroplan. Hva kan forklares på individnivå, og hva kan forklares på strukturnivå?

# data[].attributes.body
- Svenske tilstander
- Individnivå
- Strukturnivå
- Natteravner
- Nærpolitireform
- Bakmenn
- Øst/vest-skille
- Sosial ulikhet

# data[].attributes.body
- gjøre rede for teorier om årsaker til kriminalitet, vurdere samfunnets reaksjonssystem og drøfte tiltak som kan forebygge kriminalitet
- diskutere følger av sosiale problemer for individ og samfunn

# data[].attributes.attachment_link.readable_text
Skyting. Steinkasting. Maskerte ungdommer som truer Natteravnene som stopper patruljering.

I bydelen Vestli i Groruddalen i Oslo har det den siste tiden vært en rekke hendelser som bekymrer beboere, politi og politikere.

Justisminister Tor Mikkel Wara (Frp) sier til Aftenposten:

- Det er en uholdbar situasjon. Vi ser en økende og ny form for ungdomskriminalitet. Det er vi nødt til å ta alvorlig.

Han sier at alle større byer i Europa har de samme utfordringene og at de ennå ikke har klart å løse dem. Men han har tro på at den norske Regjeringen skal gjøre det bedre, "gjennom å øke politiets tilstedeværelse og få til noe ingen andre har klart før oss".
- Har politiet kontroll når natteravner må stanse patruljering på grunn av vold?
- Denne Regjeringen har styrket politiet betraktelig gjennom de siste årene. Jeg har stor tiltro til den jobben og de vurderinger Oslo-politiet gjør.

Mer synlig politi i gatene

Fremskrittspartiet har hatt sitt landsmøte denne helgen. Justisministeren var senest søndag i kontakt med Oslo-politiet. Han sier til Aftenposten at politiet allerede er i gang med å innsette tiltak gjennom økt tilstedeværelse og innen kort tid få på plass 30 nye politifolk i Groruddalen.

- Det betyr mer synlig politi i gatene, sier Wara.

Han sier at vi er avhengig av å tenke nytt for å bekjempe disse utfordringene best mulig. Nå ser han for seg økt samarbeid på tvers av etater, også når det gjelder forebygging.

Gjentatt Vestli-bråk i fjor: Politi og brannvesen angrepet av ungdom. Kastet 15 kilo stein mot vekterbil
- Er det fare for at tilstandene på Vestli kan spre seg til andre deler av Oslo?
- Denne Regjeringen har valgt å være proaktive ovenfor de endringer vi ser i kriminalitetsbildet gjennom å styrke politiinnsatsen og igangsette en nærpolitireform. Dette nettopp for å hindre og forebygge den type kriminalitet vi nå ser er i ferd med å utvikle seg i deler av Oslo.
- Kan beboerne føle seg trygge på Vestli?
- Alle mennesker i Norge skal føle seg trygge. Nettopp derfor er denne Regjeringen opptatt av å styrke politiet også i tiden fremover, sier Wara.

Petter Eide, stortingsrepresentant for Sosialistisk Venstreparti og medlem av justiskomiteen, sier til Aftenposten at Stortinget behandlet en sak om disponeringen av mer politiressurser til utsatte bydeler i Oslo for tre uker siden. Det ble nedstemt av regjeringspartiene.

Wara sier at Regjeringen i år har bevilget 30 millioner kroner ekstra til Oslo-politiet for å iverksette tiltak i møte med den økende ungdomskriminaliteten. Justisministeren legger til at han har tiltro til Oslo-politiets politifaglige vurderinger.

"Svenske tilstander"

Partikollega og stortingsrepresentant, Himanshu Gulati, sier til VG at vi ikke lenger kan lukke øynene for realitetene.

- Det vi ser i Oslo, er eksempler på svenske tilstander.

- Politi som blir kastet steiner på eller natteravner som blir trakassert fordi de er i feil bydel, viser at noen prøver å etablere parallelbydeler uten lov og orden også i Oslo, sier Gulati som er medlem av justiskomiteen.

- Hvorfor tas ikke bakmennene?

I et debattinnlegg i VG skriver Arbeiderpartiets Jan Bøhler, fra Groruddalen i Oslo, at han ofte blir spurt av de unge: Hvorfor tas ingen av bakmennene og gjenglederne selv om "alle" her vet hvem de er? Hvorfor får de gå rundt å være en slags kriminelle forbilder for unge som faller utenfor?

Bøhler mener at de unge fortjener å få et bedre svar på dette. "Det gjør også faren som på Dagsrevyen 18/3 fortalte om hvordan familien ikke så noen annen utvei enn å betale over 500.000 kr fordi sønnen ble truet med ekstrem vold av en kriminell gjeng, og fordi han opplevde at politiet ikke kunne hjelpe".

# data[].attributes.attachment_link.title
Justisminister Wara: - Vi ser en økende og ny form for ungdomskriminalitet.

# data[].attributes.attachment_link.description
Skyting. Steinkasting. Maskerte ungdommer som truer Natteravnene som stopper patruljering. I bydelen Vestli i Groruddalen i Oslo har det den siste tiden vært en rekke hendelser som bekymrer beboere, politi og politikere. Justisminister Tor Mikkel Wara (Frp) sier til Aftenposten: - Det er en uholdbar situasjon.